Püha Jüri kirik Lukovas ehitati 1352. aastal, kuid viimased aastakümned on see seisnud tühjana. Nimelt 1968. aastal sadas seal matusetseremoonia ajal sisse katus, mistõttu hakkasid paljud uskuma, et seal kummitab ega soovinud enam pühapaika siseneda, kirjutas Lonely Planet.

Püha Jüri kirik Tšehhis FOTO: Petr David Josek / AP/Scanpix

2012. aastal soovis üks kohalikest, Petr Koukl aga kiriku taastamiseks toetusi koguda, kuid ta polnud päris kindel, kuidas seda teha. Lõpuks lõi ta käed kunstitudengi Jakub Hadravaga, kes tegi kirikusse oma lõputöö jaoks kunstiinstallatsiooni. Ta valmistas modellide abil kipsvormid, millest tegi kipskujud ja kattis need siis linadega ja asetas kirikusse.

Püha Jüri kirik Tšehhis FOTO: Petr David Josek / AP/Scanpix

Viimase viie aasta jooksul on kipsist kummitused aga kirikule uue elu andnud. 2014. aastal filmitud Youtube'i video hakkas inimesi üle terve maailma kõhedavõitu kirikusse kohale meelitama.

Püha Jüri kirik Tšehhis FOTO: Petr David Josek / AP/Scanpix

Koukli sõnul on nad kogunud tänu sissepääsutasule juba 600 000 korunat (ligi 23 500 eurot) ning parandasid selle abil möödunud aastal kiriku katuse. Samuti organiseerivad nad kirikus kontserte ning aeg-ajalt isegi missasid.